Document ID: /roh_data/filtered/swiss_laws_in_ROHinterleaved.jsonl.gz/25987

This text was translated from DE into Rumantsch Grischun.

(Art. 20 KFG) Werkbeiträge ermöglichen die Schaffung von Werken der Kunst. Projektbeiträge fördern die Darbietung, Vermittlung und Verbreitung von Werken der Kunst. Werkbeiträge und Projektbeiträge können als Aufträge vergeben werden.

(art. 20 LPCu) Contribuziuns ad ovras permettan la realisaziun d’ovras d’art. Contribuziuns a projects promovan la preschentaziun, l’intermediaziun e la derasaziun d’ovras d’art. Contribuziuns ad ovras ed a projects pon vegnir surdadas en furma d’incumbensas.